Document ID: 31987D0348

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Ιουνίου 1987
για την τροποποίηση των ορίων των μειονεκτικών περιοχών στη Γαλλία με την έννοια της οδηγίας 75/268/ΕΟΚ του Συμβουλίου
(Το κείμενο στη γαλλική γλώσσα είναι το μόνο αυθεντικό)
(87/348/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και τη γεωργία σε ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
Εκτιμώντας:
ότι η οδηγία 75/271/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών γεωργικών προϊόντων κατά την έννοια της οδηγίας 75/271/ΕΟΚ (3), όπως τροποποίηθηκε τελευταία από την οδηγία 86/655/ΕΟΚ (4), καθορίζει τις περιοχές της Γαλλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·
ότι η γαλλική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών περιοχών που περιλαμβάνονται στο παράρτημα της οδηγίας 75/271/ΕΟΚ·
ότι η μερική κατάταξη μιας νέας κοινότητας καθώς και η μεταφορά ορισμένων περιοχών που περιλαμβάνονται ήδη στον κατάλογο των περιοχών, κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ, στον κατάλογο των περιοχών κατά την έννοια του άρθρου 3 παράγραφος 3 αυτής της οδηγίας τηρούν τους δείκτες και τις αξίες, συμπεριλαμβανομένων των κριτηρίων εξαίρεσης, που καθορίζονται από την οδηγία 75/271/ΕΟΚ για την οριοθέτηση των ορεινών περιοχών·
ότι το σύνολο των τροποποιήσεων που ζητά η γαλλική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ δεν έχει ως αποτέλεσμα αύξηση της χρησιμοποιούμενης γεωργικής έκτασης του συνόλου των μειονεκτικών περιοχών και, επομένως, δεν επηρεάζει το όριο που καθορίζεται από το εν λόγω άρθρο·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα χρηματοδοτικά θέματα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής επί των διαρθρώσεων της Γεωργίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των μειονεκτικών περιοχών στη Γαλλία, ο οποίος περιλαμβάνει στο παράρτημα της οδηγίας 75/271/ΕΟΚ και αρχίζει να ισχύει από τον χειμώνα 1986/87, τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 11 Ιουνίου 1987.

Labels: 18
15
19
6